title: Jean-Auguste-Dominique Ingres
text: Bak saneaksat ke 1806, Ingres ko Roma mallakir. Kali 1820 di zavzagir. Remi 1806 ik 1810, weetce emudenik ke Villa Medici, va grabom ko Paris gostakser : Kolavasikya ke Valpinçon is Jupiter is Thetis. Voxen bata trutca va parisaf malyopasikeem me dulaped. Battode koe Roma djukuzavzagir nume blidatason va jonkaf lingen ok zovdan delt di goskur. Bak 1813, Ingres va Madeleine Chapelle jotafa gemiasikya kurer. Va jontik delt va kurenik kaikion di skur. Tel losposaf kaatoeks tir levetirikya mamadasa is altosotcesa kabdueon, lingeyena sedme seroy ke 1818, koe Turkafe kolavaxe trutca ( 1862 ).